เนื่องจากมารักษาตัวผ่าฝีที่ก้นค่ะ แผลกว้างประมาณ 2-3 ซม และลึกประมาณ 2 ซม ค่ะ แพทย์ที่รักษาบอกไม่ต้องล้างแผลเลย เพียงแค่รอเวลาให้แผลหายเอง แบบนี้คือถูกต้องแล้วใช่ไหมคะ กลัวจะคิดเชื้อค่ะ
สวัสดีค่ะ ฝีที่ก้นอาจทำให้เกิดตุ่มหนองมีกลิ่นเหม็น เจ็บปวดเมื่อสัมผัสโดน และก่อตัวขยายใหญ่ขึ้นเรื่อย ๆ ประกอบด้วยเซลล์เม็ดเลือดขาว เนื้อเยื่อที่ตายแล้ว และเชื้อโรค ซึ่งมักเป็นการติดเชื้อแบคทีเรียการรักษาของฝีหลักๆคือการให้ยาฆ่าเชื้อแบบรับประทาน ร่วมกับกรีดระบายหนองออกหากเป็นตุ่มขนาดใหญ่ที่มีหนองคั่งอยู่มาก หากไม่ได้รับการรักษาอย่างถูกต้อง อาจมีการลุกลามหรือการกระจายของฝีออกไปบริเวณข้างเคียงได้โดยในที่นี้อาจจะมีการเปิดแผลเพื่อระบายหนองไว้อยู่ ให้ทำความสะอาดแผลตามที่แพทย์แนะนำ ถ้าแพทย์ไม่ได้ให้ล้างแผลเลย ก็น่าจะต้องนัดกลับไปติดตามอาการบ้างให้ไปตามนัด ให้รักษาความสะอาดบริเวณที่ติดเชื้อให้ดี ใช้ผ้าก๊อซสะอาดปิดไว้ได้ และกินยาฆ่าเชื้อให้ครบค่ะ